LEĦEN L-GĦANJA TAS-SKIET Ta' Ġużi ABELA Inħossha qed tidwi qed tidwi f'widnejja il-għanja ta' ħajja ta' ħajja fis-skiet, Inħossha qed toqrob qed toqrob ftit lejja, u f'qalbi qed tfawwar qed tfawwar ħlewwiet, Inħossha. saħħritni saħħritni u tajritni, telloħetni fil-għoli, 'il fuq, fis-smewwiet, Kont waħdi qed naħseb f'mixjiti għajjiena xħin leħen sejjaħli, sejjaħli bil-ħniena, U jien ħriġt minu triqti, fittixtu madwari, fittixtu fil-ġonna, fittixtu fix-xagħri, U għadni niġġerra f'did-dalma madwari, u għadu jsejjaħli il-leħen ta' dari.